2018 թվականի մարտ ամսից մեկնարկած «Իմ քայլը» նախաձեռնությունը վերաճեց մեծ շարժման, որի արդյունքում Հայաստանում մայիս ամսին իշխանափոխություն տեղի ունեցավ: Այդ ողջ գործընթացում շարժման մի քանի խորհրդանիշ ստեղծվեց՝ «դուխով», «քայլ արա» և այլն: ՀՀ տնտեսական զարգացման և ներդրումների նախարարության մտավոր սեփականության գործակալությունը միայն ապրիլ, մայիս և հունիս ամիսներին ստացել է թավշյա հեղափոխության խորհրդանիշերը հիշեցնող բառերով և բառակապակցություններով ապրանքային նշաններ գրանցելու 25 հայտ: Առանձնացնենք դրանցից մի քանիսը, քանի որ կան կրկնվող հայտեր: